Document ID: /roh_data/filtered/fineweb-2-filterrobots_roh.jsonl.gz/49637

Scola da buobs, Vrin
Informaziun digl anteriur mistral Balzer Caviezel, Vella:
L'instrucziun da gimnastica fuva in privilegi mo pils buobs. Era quels dalla scola da Cons stuevan vegnir el vitg quei suenter miezdi. Vestgius en mondura da sport era negin da lezs onns, gnanc il scolast. L'instrucziun haveva per ordinari liug ora el liber e saveva buca esser fetg intensiva cunquei ch'ils requisits muncavan. Avon la casa da scola fuvan sulettamein ina suga da reiver ed ina stanga fixa. Per dar alla instrucziun dapli tempra e far il suenter miezdi pli interessants organisava il scolast denteren in viadi a pei cumbinaus cun exercezis ds siglir e cuorer, cun ni senza tschop.
Entras il viadi quotidian da Surin a Vrin fuva Gion Peter trenaus enten ir a pei. Dis da grondas nevadas gidava siu mél a fullar via. Quei fuvan aunc temps plein nostalgia.
L’istorgia dal chantun Grischun...